1. .A munka megkezdésére és az oktató-nevelő tevékenység végzésére előirányozott feltételek teljesítéséről szóló tanulmány – EREDETI (két példányban). – *a tanulmány formája a mellékletben található.*
2. Az intézmény alapításáról szóló aktus (határozat – ha az alapító egy személy, vagy szerződés - ha az alapító kettő vagy több személy)– EREDETI vagy hitelesített fénymásolat (két példányban).
3. Az alapító határozata az alapításban lévő intézmény átmeneti igazgatási szervének kinevezéséről – EREDETI (két példányban).
4. Az alapító határozata az alapításban lévő intézmény megbízott igazgatójának kinevezéséről – EREDETI (két példányban).
5. A higiéniai-műszaki (egészségügyi és tűzvédelmi) feltételek biztosítottságáról szóló bizonyíték, az ezen területet szabályozó törvénnyel és jogszabályokkal összhangban:

* azon létesítmény használati engedélyéről szóló határozat fénymásolata, amelyben az oktató-nevelő tevékenység megvalósítására kerül sor (az újonnan épült létesítmény vonatkozásában), vagy
* az egészségügyi felügyelő jegyzőkönyvének fénymásolata a meghatározott létesítmény egészségügyi védelme tárgykörére vonatkozó feltételek teljesítettségéről, illetve az illetékes rendőrségi igazgatóság Rendkívüli Helyzetek Főosztálya jegyzőkönyvének fénymásolata a létesítmény tűzvédelme tárgykörére vonatkozó feltételek teljesítettségéről.

1. A tanárok/nevelők és szakmunkatársak jóváhagyásáról szóló nyilatkozat ahhoz, hogy legkésőbb az intézmény működése megkezdésének napjával munkaviszonyt létesítsenek vagy az intézményben alkalmazva legyenek – EREDETI és fénymásolat (*a nyilatkozati forma a mellékletben található*).
2. A megfelelő iskolai végzettséget igazoló oklevelek fénymásolatait a 4. pontban szereplő személyekre vonatkozóan (két példányban).
3. Az üzleti bank garanciájának EREDETI példányát (amennyiben az alapító más jogi vagy természetes személy) arról, hogy az eszközöket az eszközök mértékében biztosították:

- az iskoláskor előtti intézmény egy éves munkájához (5.000 euró dinár ellenértékében),

- az alapfokú oktatási ciklushoz (15.000 euró dinár ellenértékében),

- a középfokú oktatási program időtartamához (15.000 euró dinár ellenértékében).

**Megjegyzés:** A banki garancia érvényességének legalább egy munkaévnyinek kell lennie az iskoláskor előtti intézmények tekintetében, az általános iskolák vonatkozásában – a hitelesíteni kívánt oktatási ciklus időtartamának függvényében, míg a középiskola kapcsán – az oktatási profiltól függően – három vagy négy iskolaévnyinek.

1. A Belügyminisztérium bűnügyi nyilvántartásának kivonatát (ha az intézmény alapítója természetes személy) arról, hogy a személyt jogerősen nem ítélték el a családon belüli erőszak, a kiskorú személy elkobzásának, a kiskorú személy elhanyagolásának és bántalmazásának, vagy a vérfertőzés bűncselekményéért, a vesztegetési pénz elfogadásának és a megvesztegetés bűncselekményéért, a nemzetközi jog által védett nemi szabadság elleni, a jogforgalom elleni, az emberiség elleni, valamint az egyéb javak elleni bűncselekmények csoportjába tartozó bűncselekményekért, tekintet nélkül a kiszabott büntetőjogi szankcióra, illetve aki tekintetében, a törvénnyel összhangban nem állapították meg a megkülönböztető magatartást, továbbá akit nem ítéltek el az élet és a testi épség ellen elkövetett bűncselekményért, a Szerb Köztársaság alkotmányos berendezése ellen elkövetett bűncselekményért, a gyermek kárára elkövetett egyéb bűncselekményért, illetve akit nem ítéltek el olyan bűncselekményért, amelyért legalább három hónapig tartó feltétel nélküli börtönbüntetést szabtak ki.

**Megjegyzés:**

Ha az említett bizonyítékot a kérelem benyújtója szerzi be (természetes személy), Az általános közigazgatási eljárásról szóló törvény 103. szakaszának 3. bekezdése értelmében meg kell küldenie a nyilatkozatot (*PL űrlap*) és az EREDETI kivonatot, amely nem lehet a hitelesítési kérelem benyújtásának napjától számított hat (6) hónapnál régebbi – (*a nyilatkozati forma a mellékletben található*).

1. A helyiség tulajdonjogáról vagy bérleti jogáról szóló bizonyíték - amennyiben az alapító a helyiség tulajdonosa, a tanulmányban fel kell tüntetni a telekszámot és a kataszteri községet, vagy ha az alapító a helyiség bérlője, be kell nyújtani az azon helyiség bérléséről szóló szerződés fénymásolatát, ahol az oktató-nevelő munka megvalósul. Az alapító köteles megküldeni a tornaterem bérléséről szóló szerződést is (ha az nincs felölelve a helyiség bérléséről szóló szerződéssel) vagy más bizonyítékot arról, hogy biztosított a testnevelés tantárgy oktatásának megvalósításához szükséges helyiség (pl. a sportközpont használatáról szóló megállapodás/szerződés).

**Megjegyzés:** Ha a helyiség vagy a tornaterem bérbeadója a Köztulajdonról szóló törvény (Az SZK Hivatalos Közlönye, 72/2011., 88/2013., 105/2014., 104/2016. szám – más törvény, 108/2016., 113/2017., 95/2018. és 153/2020. szám) értelmében köztulajdon-használati joghordozó, a kérelem benyújtójának mellékelnie kell az alapító – a dolgok bérbeadására vonatkozó köztulajdoni jog hordozójának jóváhagyását.

A helyiség bérbeadásáról szóló szerződés időtartamának legalább egy éves időtartamúnak (az iskoláskor előtti intézmény tekintetében), oktatási ciklusúnak, négy vagy nyolc évesnek (az általános iskola tekintetében), három vagy négy évesnek kell lennie – az oktatási program időtartamának függvényében (a középiskola tekintetében).

1. Az új felszerelésre, taneszközökre, illetve didaktikai eszközökre vonatkozó SRPS szabvány által előírtak teljesítettségéről szóló bizonyíték – tanúsítványok.
2. A 20.810,00 dinár értékű köztársasági közigazgatási illetéknek a 840-742221843-57 számlaszámra (élvező: a Szerb Köztársaság költségvetése, a befizetési szándék: köztársasági közigazgatási illeték) történő befizetéséről szóló bizonyíték (abban az esetben, ha a kérelem benyújtója más jogi vagy természetes személy) – EREDETI vagy hitelesített banki kivonat az elvégzett befizetésről.